2บจ.เพิ่มทุนยื้อข้ามไปปีหน้า
TTAดิ้นรนขายหุ้นควบวอร์แรนต์SSIได้4,251ล้านได้ไม่ถึงครึ่งทาง
26 ธ.ค. 2555

TTAดิ้นรนขายหุ้นควบวอร์แรนต์SSIได้4,251ล้านได้ไม่ถึงครึ่งทาง
TTASSI หืดขึ้นคอขายหุ้นเพิ่มทุนไม่ออก TTA ดิ้นขายควบวอร์แรนต์ส่วน SSI ขายสามครั้งได้แค่ 4,251 ล้านบาท จากเป้า 1.1 หมื่นล้านรอจนถึงต้นปีหน้า
นายเฉลิมชัย มหากิจศิริ กรรมการบริษัท โทรีเซ็นไทย เอเยนต์ซีส์ (TTA) แจ้งตลาดหลักทรัพย์แห่งประเทศไทย ว่า ได้ปรับแผนเพิ่มทุน ออกหุ้นสามัญเพิ่มทุน ในอัตราส่วน 5:2 และให้ใบสำคัญแสดงสิทธิแทนหุ้นสามัญ (วอร์แรนต์) กับผู้จองซื้อหุ้นเพิ่มทุนในอัตรา 2:1 เพื่อระดมเงิน 6,372 ล้านบาท สำหรับลงทุนซื้อเรือบรรทุกสินค้าแห้งเทกองทั้งแบบสั่งต่อใหม่และมือสองในช่วงนี้ ซึ่งเป็นโอกาสในการล็อกต้นทุนให้ต่ำ รวมถึงสนับสนุนเมอร์เมดในการสั่งต่อเรือขุดเจาะท้องแบนมาทดแทนเรือเก่าที่กำลังจะปลดระวาง เพื่อรักษาโอกาสในธุรกิจในช่วงขาขึ้นของธุรกิจน้ำมันและก๊าซธรรมชาติ
สำหรับผู้ถือหุ้นเดิมจะมีสิทธิในการจองซื้อหุ้นสามัญเพิ่มทุนในสัดส่วน 5 หุ้นเดิมต่อ 2 หุ้นเพิ่มทุนที่ราคา 14 บาท ส่วนใบสำคัญแสดงสิทธิในการจองซื้อหุ้น (วอร์แรนต์) จะออกให้ฟรีกับผู้ถือหุ้นที่จองสิทธิซื้อหุ้นเพิ่มทุนในสัดส่วน 2 หุ้นเพิ่มทุนต่อ 1 วอร์แรนต์ ซึ่งผู้ถือหุ้นสามำรถใช้สิทธิแปลง 1 วอร์แรนต์เป็น 1 หุ้นสามัญได้ในราคา 17 บาท ภายในระยะเวลา 2 ปีครึ่ง (30 เดือน) ทั้งนี้ ระยะเวลาในการจองซื้อหุ้นสามัญเพิ่มทุนจะอยู่ในช่วงระหว่างวันที่ 2128 ก.พ. 2556
กรณีที่มีหุ้นเพิ่มทุนเหลือจากการจองสิทธิ จะเปิดโอกาสให้ผู้ถือหุ้นเดิมที่สนใจ สามารถจองเกินสิทธิได้ในสัดส่วนที่ไม่เกินกว่า 50% ของหุ้นเดิม (0.5 เท่า) ในราคา 14 บาทเช่นเดียวกัน
ทั้งนี้ กรณีที่ยังคงมีหุ้นสามัญเพิ่มทุนเหลือจากการจัดสรรข้างต้น บริษัทจะดำเนินการจัดสรรหุ้นสามัญเพิ่มทุนที่เหลืออยู่ดังกล่าวให้แก่ผู้ลงทุนเฉพาะรายในวงจำกัด (PP) ในแบบคราวเดียว หรือหลายคราว 
TTA จะนำแผนกำรเพิ่มทุนนี้เสนอให้ผู้ถือหุ้นพิจารณาอนุมัติในการประชุมสามัญประจำปีผู้ถือหุ้น ซึ่งจะจัดขึ้นในวันที่ 30 ม.ค. 2556
“เราได้พิจารณาถึงปัจจัยทางธุรกิจต่างๆ ของ TTA โดยละเอียดแล้ว และเชื่อว่านี่คือช่วงเวลาที่เหมาะสมที่สุดในการลงทุน เพื่อสร้างผลตอบแทนที่ดีในอนาคต” นายเฉลิมชัย กรรมการและผู้ถือหุ้นของ TTA กล่าว 
นอกจากนั้นยังกล่าวว่าคณะกรรมการและฝ่ายจัดการได้ร่วมกันปรับโครงสร้างแผนเพิ่มทุนให้คล้อยตามทุกความคิดเห็นให้เป็นอัตราส่วน 5:2 และให้วอร์แรนต์เพิ่มเข้ามา ซึ่งถึงแม้ว่าอาจจะระดมทุนได้น้อยลง แต่ก็น่าจะเพียงพอสำหรับการขยายกิจการหากได้มีการปรับแผนการลงทุน 
“ผมให้การสนับสนุนแผนการเพิ่มทุนนี้อย่างเต็มที่ โดยส่วนตัวแล้ว ผมเชื่อว่าแผนเพิ่มทุนนี้เป็นแผนที่กลั่นกรองจากความต้องการของผู้ถือหุ้นส่วนใหญ่ ผมจึงมีความตั้งใจที่จะใช้สิทธิซื้อหุ้นเพิ่มทุนในครั้งนี้”
ด้านบริษัท สหวิริยาสตีลอินดัสตรี (SSI) แจ้งความคืบหน้าผลการขายหุ้นเพิ่มทุนที่ยืดเยื้อว่าจนถึงวันที่ 3 ธ.ค. ได้ขายหุ้นเพิ่มทุนไปแล้ว 6,252 ล้านบาท จากเป้าหมายระดมทุน 1.1 หมื่นล้านบาท โดยคาดว่าจะระดมทุนแล้วเสร็จในไตรมาสแรกปีหน้า